CELEX: 62008FA0082
Language: fi
Date: 2011-04-14 00:00:00
Title: Asia F-82/08: Virkamiestuomioistuimen tuomio (toinen jaosto) 14.4.2011 — Clarke ym. v. SMHV (Henkilöstö — Määräaikaiset toimihenkilöt — Muuhun henkilöstöön sovellettavien palvelussuhteen ehtojen 8 artikla — Lauseke, jolla päätetään palvelussopimus siinä tilanteessa, että toimihenkilö ei pääse kilpailun varallaololuetteloon — Avoimet kilpailut OHIM/AD/02/07 ja OHIM/AST/02/07 — Henkilölle vastainen toimi — Periaate, jonka mukaan sopimuksia on noudatettava vilpittömässä mielessä — Huolenpitovelvoite — Hyvän hallinnon periaate — Kieliä koskevat vaatimukset — EPSO:n toimivallan puute — Direktiivi 1999/70/EY — Määräaikainen työ)

27.8.2011   
            
            
               FI
            
            
               Euroopan unionin virallinen lehti
            
            
               C 252/49
            
         Virkamiestuomioistuimen tuomio (toinen jaosto) 14.4.2011 — Clarke ym. v. SMHV
   (Asia F-82/08) (1)
   
   (Henkilöstö - Määräaikaiset toimihenkilöt - Muuhun henkilöstöön sovellettavien palvelussuhteen ehtojen 8 artikla - Lauseke, jolla päätetään palvelussopimus siinä tilanteessa, että toimihenkilö ei pääse kilpailun varallaololuetteloon - Avoimet kilpailut OHIM/AD/02/07 ja OHIM/AST/02/07 - Henkilölle vastainen toimi - Periaate, jonka mukaan sopimuksia on noudatettava vilpittömässä mielessä - Huolenpitovelvoite - Hyvän hallinnon periaate - Kieliä koskevat vaatimukset - EPSO:n toimivallan puute - Direktiivi 1999/70/EY - Määräaikainen työ)
   2011/C 252/103
   Oikeudenkäyntikieli: saksa
   
      Asianosaiset
   
   
      Kantajat: Nicole Clarke ym. (Alicante, Espanja) (edustaja: asianajaja H. Tettenborn)
   
      Vastaaja: sisämarkkinoiden harmonisointivirasto (tavaramerkit ja mallit) (asiamies: I. de Medrano Caballero, avustajanaan asianajaja D. Waelbroeck)
   
      Oikeudenkäynnin kohde
   
   Yhtäältä vaatimus kumota kantajien sopimuksissa oleva lauseke, jonka mukaan heidän sopimuksensa päätetään automaattisesti, mikäli he eivät pääse varallaololuetteloon ensimmäisessä heidän tehtäväryhmässään järjestettävässä avoimessa kilpailussa. Toisaalta vaatimus siitä, että kilpailujen OHIM/AD/02/07 ja OHIM/AST/02/07 todetaan olevan vailla vaikutuksia kantajien sopimusten kannalta tai että mainitut kilpailut kumotaan. Lisäksi SMHV:n velvoittaminen korvaamaan kantajille aiheutunut aineeton vahinko.
   
      Tuomiolauselma
   
   
               1)
            
            
               Sisämarkkinoiden harmonisointiviraston (tavaramerkit ja mallit) (SMHV) henkilöstöosaston johtajan 19.12.2007 tekemä päätös ja SMHV:n 7.3.2008 tekemä päätös, siltä osin kuin viimeksi mainitulla päätöksellä hylättiin Clarken, Papathanasioun ja Periañez-Gonzálezin vaatimukset siitä, että heidän väliaikaisen toimihenkilön palvelussopimuksissaan olevaa lauseketta ei sovelleta kilpailuihin OHIM/AD/02/07 ja OHIM/AST/02/07, kumotaan.
            
         
               2)
            
            
               SMHV velvoitetaan suorittamaan kullekin kantajalle 2 000 euroa vahingonkorvausta.
            
         
               3)
            
            
               Kanne hylätään muilta osin.
            
         
               4)
            
            
               SMHV vastaa omista oikeudenkäyntikuluistaan ja se velvoitetaan korvaamaan kantajien oikeudenkäyntikulut.
            
         
      (1)  EUVL C 19, 24.1.2009, s. 38.